صفیہ سلطان (دختر مصطفٰی دوم)

صفیہ سلطان (  ؛ 13 دسمبر 1696 – 15 مئی 1778) عثمانی شہزادی ، سلطان مصطفٰی ثانی کی بیٹی ، سلطان محمود اول اور عثمان ثالث کی سوتیلی بہن تھی ۔

 زندگی 

 پیدائش 
صفیہ سلطان 13 دسمبر 1696ء  کو ادرنہ محل میں پیدا ہوئیں اور سلطان مصطفٰی ثانی کی تیسری بیٹی تھی۔ 

 شادیاں 
صفیہ کی منگنی اس کی بہنوں امینہ سلطان اور عائشہ سلطان کی منگنی کے وقت ہی مظفرونلو کارا مصطفٰی پاشا کے بیٹے،جو مکتل زادہ علی پاشا کے طور پر جانا جاتا ہے،اس وقت اڈٓنانہ کا بیلر بے (گورنر جنرل )،سے ہو گئی تھی ۔ یہ شادی 8 مئی 1610ء کو ان کے چچا سلطان احمد ثالث کے دور حکومت میں ہوئی۔ برات نے شاہی دروازے سے کچھ ہی فاصلے پر ،جبیخانے اور سوؤک چشمے سڑک سے ہوتے ہوئے دیمیرکاپی میں شہزادی کے محل تک ، جو"رامی پاشا کا محل" کے نام سے جانا جاتا تھا ، کا مختصر سفر کیا۔   اس کے فورا بعد، جون 1710ء میں، دلہا کو صوبائی گورنر کے طور پر کام کرنے کے لیے دیار بیکر روانہ کر دیا گیا۔ 

سنہ 1723ء میں علی پاشا کی موت کے بعد، صفیہ نے 1 جولائی 1726ء کو مرزا زادے محمد پاشا سے شادی کی۔   سنہ 1728ء میں محمد پاشا کی موت کے بعد، اس نے اپنے سوتیلے بھائی سلطان محمود اول کے دور میں، 1740ء میں ابو بکر پاشا سے شادی کی۔ 1759ء میں ان کی وفات پر وہ بیوہ ہوگئیں۔  

 اولاد 
صفیہ سلطان کی ایک بیٹی زاہدہ خانم سلطان تھی، جس نے ابو بکر پاشا کے بیٹے ایلھاج سلیمان بے سے شادی کی اور 6 فروری 1790ء کو ان کا انتقال ہو گیا۔   

 خیراتی کام 
صفیہ سلطان کے بارے میں جانا جاتا ہے کہ انھوں نے آیا صوفیہ، سلطان محمود، سلطان بایزید اور والدہ سلطان کی مساجد کے لیے وقوف بنائے تھے ۔ 1729ء میں اس نے اسکودار میں بلگورلو مسجد کے قریب ایک چشمہ جاری کروایا۔ 1780ء میں اس کی وفات کے دو سال بعد باسفورس میں پاشاباغیچہ اور ٹیپی کوئے کے درمیان میں ایک چشمہ جاری کیا گیا۔  

 وفات 
صفیہ سلطان مئی 15 مئی 1778ء کو وفات پا گئیں اورسلیمان ذی شان کے مزار جو سلیمانیہ مسجد۔ استنبول میں واقع ہے، کے باہر دفن ہوئیں،  ان کی بیٹی زاہدہ کو ان کے ساتھ دفن کیا گیا۔ 

 حوالہ جات 

زمرہ:عثمانی سلاطین کی بیٹیاں
زمرہ:اٹھارویں صدی کی سلطنت عثمانیہ کی خواتین
زمرہ:سترہویں صدی کی عثمانی خواتین
زمرہ:اٹھارویں صدی کا عثمانی خانوادئہ شاہی
زمرہ:عثمانیہ خاندان
زمرہ:1778ء کی وفیات
زمرہ:1696ء کی پیدائشیں
زمرہ:سترہویں صدی کا عثمانی خانوادئہ شاہی
زمرہ:یوکرائنی نژاد عثمانی شخصیات
زمرہ:سترہویں صدی کی عثمانی سلاطین کی بیٹیاں
زمرہ:اٹھارویں صدی کی عثمانی سلاطین کی بیٹیاں
زمرہ:ویکی ڈیٹا سے مطابقت رکھنے والی مختصر تفصیل